Mariam Kamara

Mariam Issoufou (alizaliwa Aprili 1979, huko Saint-Étienne, Ufaransa) ni mbunifu wa majengo  kutoka Niger. Miundo yake ya majengo inalenga zaidi nafasi za wazi za kuishi na hutumia vifaa vinavyopatikana kirahisi katika jamii za Afrika, vikiwemo saruji, metali iliyosindikwa upya na udongo asilia.

 Wasifu 
Mariam Issoufou Kamara alizaliwa mwaka 1979.

Awali, alilenga kuwa mhandisi wa kompyuta na alipata shahada ya kwanza kutoka Chuo Kikuu cha Purdue mwaka 2001, pamoja na shahada ya uzamili katika Sayansi ya Kompyuta kutoka Chuo Kikuu cha New York mwaka 2004. Alifanya kazi katika sekta hiyo kwa miaka saba kabla ya kubadili taaluma na kuingia katika usanifu majengo ili kutimiza ndoto yake ya utotoni.

Mwaka 2013, Kamara alipata shahada ya uzamili katika Usanifu Majengo kutoka Chuo Kikuu cha Washington. Tasnifu yake ilijikita katika masuala ya kijinsia katika maeneo ya umma nchini Niger, na kazi hiyo ilionyeshwa mwaka 2014 katika maonyesho ya Triennale di Milano, Africa Big Chance Big Change.

 Safari ya kitaaluma 
Aliishiriki kuanzisha kundi la usanifu majengo liitwalo united4design mwaka 2013 alipokuwa bado akiishi nchini Marekani. Baada ya kurejea Niger, alianzisha kampuni ya usanifu majengo na utafiti iitwayo Atelier Masomi mwaka 2014, inayojikita katika kubuni nafasi za wazi za kuishi kwa kuzingatia usanifu wa kienyeji.

Jumuiya ya kimataifa ya wasanifu majengo waliokuwa sehemu ya united4design ilifanya kazi katika miradi mbalimbali nchini Marekani, Afghanistan na Niger. Miundo ya Kamara inajulikana kwa majengo yenye maumbo ya kijiometri na hutegemea matumizi ya vifaa vitatu vinavyotengenezwa ndani ya nchi na vinavyopatikana kwa urahisi katika jamii nyingi: saruji, metali iliyosindikwa upya na udongo asilia.

Mwaka 2017, alifundisha masomo ya mipango miji kama mhadhiri msaidizi katika Chuo Kikuu cha Brown, kilichopo Rhode Island.

Mwaka 2022, Kamara aliteuliwa kuwa Profesa Kamili wa Usanifu wa Urithi wa Majengo na Uendelevu katika Chuo Kikuu cha ETH Zurich nchini Uswisi. Mwaka 2024, alikuwa mjumbe wa kamati ya ushauri ya taaluma mbalimbali kwa ajili ya toleo la kwanza la Tuzo za Ammodo Architecture Awards.

 Marejeo 

Jamii:Waliozaliwa 1979
Jamii:Watu wa Niger
Jamii:Watu walio hai